NaiveNeuron/SloPal huggingface dataset:
Jarjabek, Dušan, poslanec NR SR (2012-10-23):
Ďakujem pekne za slovo, pani predsedajúca. Ja sa opäť ospravedlňujem, že ako neekonóm sa zapájam v tejto chvíli do tejto ekonomickej debaty, ale zase ako neekonóm počúvam tieto ekonomické šarvátky a prekáračky už veľmi dlho. Tento boj dvoch filozofií, často zafarbený politicky a tým vlastne odvádzajúci pozornosť od jadra problému. A opäť, pán poslanec Švejna, ste si neodpustili vo vašom výstupe rozprávať o fatálnej Ficovej chybe, o fatálnom Ficovom omyle a o omyle Ficovej vlády a neviem ešte, o čom všetkom. No, myslím si, že opäť ste zabudli povedať to, že vlastne všetko to začalo nejakou privatizáciou strategických podnikov. A tá privatizácia strategických podnikov mohla prebehnúť aj inak. No, môžete sa smiať. Ja som veľmi rád, že na to takto reagujete. Vy ste to všetko tam pokazili, dámy a páni, v rámci privatizácie strategických podnikov. Taká je pravda. (Prerušenie vystúpenia predsedajúcou.)
Pročko, Jozef, poslanec NR SR (2021-10-01):
Tak pán Vetrák má pravdu. Aj takto vás chcem poprosiť, ja viem, že ste teda už v tom konali, ale ste otec, mne sa veľmi páčia tie vaše vyjadrenia o vašej rodine a o tom, o cti. To ako naozaj ľudsky vám to hovorím, to je niečo, čo aj ja si vážim a naozaj zachovať si česť pred svojou rodinou je to najviac, čo človek môže mať. Ale ste aj otec a si predstavte, že nevidíte svoje dieťa tri roky, tri roky. A keď ste teraz povedali, že ten generálny prokurátor teda má úctu vašu, ruský generálny prokurátor, a veríte, že aj z druhej strany je tá úcta, tak vás chcem poprosiť, aby ste aj túto tému s ním prebrali, aby naozaj žena, ktorá nevidela svoje dieťa tri roky, ten Hnatič je, je, je naňho vydaný slovenský zatykač. Nedáva to dieťa svojej... súd určil, že to dieťa má patriť matke, tak ja vás prosím opakovane. Ďakujem veľmi pekne.
Hort, Milan, podpredseda NR SR (2011-06-30):
Pán poslanec Ondruš, nech sa páči.
Laššáková, Jana, podpredsedníčka NR SR (2015-09-16):
Za MOST – HÍD vystúpi teraz pán poslanec Béla Bugár. Nech sa páči, máte slovo.
Bugár, Béla, podpredseda NR SR (2018-02-06):
Prezentujme sa a hlasujme o návrhu zákona ako o celku. (Hlasovanie.) Prítomných 141, za 79, proti 18, zdržalo sa 44 poslancov. Konštatujem, že návrh sme schválili. Teraz znovu prosím pani poslankyňu Kuciaňovú, aby uvádzala hlasovanie v druhom čítaní o vládnom návrhu zákona, ktorým sa mení a dopĺňa zákon č. 201/2008 Z. z. o náhradnom výživnom (tlač 762), 19. bod nášho programu. (Hlasovanie o vládnom návrhu zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov , tlač 762.)
Šipoš, Michal, poslanec NR SR (2023-11-22):
Ďakujem pekne, Ľubo, za tvoje slová, za vystúpenie. Ja by som len chcel zopakovať, čo si povedal, a toto je fakt pravda, že je veľmi zbabelé klamať a vymýšľať si. Je veľmi zbabelé, keď pred voľbami niečo sľúbite ľuďom, keď sa tvárite milo, keď im podávate ruky a na 100 % im sľubujete, že budú dôchodky, že znížime ceny energií, znížime ceny potravín a takto by sme mohli pokračovať. A po voľbách ticho. Až pokiaľ sa nezobudí opozícia, pokiaľ nezačne vám pripomínať tieto sľuby, dennodenne vám to nebudeme vyhadzovať na oči, tak dovtedy by ste tých dôchodcov nechali tak. A potom sa ešte chválite, ako ich máte radi. Potom sa ešte chválite, ako im tu zvyšujete vy, králi, šľachta, na 300 euro. A nemáte ani toľko v sebe chochmesu, aby ste dodržali svoj sľub. A ten sľub bol jasný. Šesťstoštyridsať eur už tieto Vianoce. HLAS nepôjde do takejto vlády, pokiaľ nebude vyplatených 640 eur už tieto Vianoce. A keď vám to pripomíname, keď vám o tom rozprávame, zamotáte sa do klamstiev, chcete znásilňovať legislatívny proces, snažíte sa znásilňovať rokovanie do noci. Potom utekáte, klamete, utekáte do Liptovského Mikuláša a potom sa ešte aj zbabelo schováte pod balkón. Je to smutné. Ale klamať sa nemá. Klamať a podvádzať sa nemá. Ak niečo raz sľúbim, tak to mám dodržať. A keď to neviem sľúbiť, neviem dodržať, tak sa ospravedlním a som ticho.
Pellegrini, Peter, predseda NR SR (2023-12-18):
Ďakujem pekne. Prerušujem rokovanie do štrnástej hodiny. (Prerušenie rokovania o 13.00 hodine.) (Pokračovanie rokovania o 14.00 hodine.)
Kadúc, Miroslav, poslanec NR SR (2015-04-22):
Ďakujem veľmi pekne. Musím povedať, že ma mrzí, že pán predseda, vy ste nemali faktickú, keď ste chceli. Dúfam, že mi potom poviete. Ale teraz trošku vážnejšie. Čo som zabudol, bola jedna vec, že aby nikto nepovedal, že sme nemali pozmeňovák. Ja som, mám pozmeňujúci návrh spolu s kolegami z opozície a veríme, že toto je riešenie, na ktorom sa dá úpenlivo diskutovať a verím, že tá diskusia tu bude. Predstaví to, myslím, pán Lipšic, to riešenie a dúfam, že budete rovnako aktívni a budete kritizovať, dávať návrhy a diskutovať o tom, ako to navrhujeme. To som hodne, hodne zvedavý, kam až vás pustí vaše svedomie alebo váš príkaz. Vaša poslušnosť k tým príkazom. Ale, pán kolega Martvoň, ja neviem, či to sem patrilo, že my sme teda parlamentná republika. Najprv teda, ja hovorím, že my sme trošku zdeformovaná parlamentná republika, ale hovorím to práve kvôli prezidentovi. A tuto som hovoril o tom, že vám pán premiér dáva proste príkazy. Ale má to byť opačne. On sa má zodpovedať vám. Tak sa rozhodnite teda, ako to chcete mať, lebo podľa mňa, my sa iba hráme a tvárime na demokraciu alebo na parlamentnú formu vlády. Rozhodnite sa, lebo keď som tu dával návrh na posilnenie právomocí prezidenta, no to bolo huku, že tak toto nie, my sme štandardná parlamentná republika, to sem nepatrí. A teraz zrazu už nie sme. Tak ja neviem. Je to pomerne oportunistické, čo sa mi nejaví proste správne. Ale však to je vaša zodpovednosť.
Laššáková, Jana, podpredsedníčka NR SR (2013-10-15):
No už, pani poslankyňa, skončil vám čas. Pani poslankyňa Šedivcová, nech sa páči.
Zmajkovičová, Renáta, podpredsedníčka NR SR (2012-08-08):
Pán poslanec Muňko, ktorý mal vystúpiť v rozprave, sa nenachádza v sále. Vyhlasujem všeobecnú rozpravu za skončenú. Pýtam sa, pán minister, chcete zaujať stanovisko k rozprave? Nech sa páči.
Kollár, Boris, predseda NR SR (2022-05-25):
Dobre, ďakujem pekne. Nech sa páči, pán Karahuta.
Paška, Pavol, predseda NR SR (2012-09-18):
Kolegyne, kolegovia, nechcem vás znervózňovať, ale ja budem rád, ak zaujmete svoje miesta, pretože musíme hlasovať o návrhu skupiny poslancov, ktorí žiadajú vykonať voľbu tajným hlasovaním. Ďakujem pekne. Ešte predtým otváram rozpravu. Nemám prihlášky do rozpravy. Vyhlasujem rozpravu za skončenú. (Reakcia spravodajcu.) Pán spravodajca?
Bugár, Béla, podpredseda NR SR (2017-02-14):
Prezentujme sa a hlasujeme. (Hlasovanie.) Prítomných 143, za 15, proti 45, zdržalo sa 82, 1 nehlasoval. Konštatujem, že návrh nebol schválený. Prosím vás, aby ste uviedli ďalšie hlasovanie, a to k prerokovanému zákonu takzvanému cestnému (tlač 395). Nech sa páči. [Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov , tlač 395.]
P. Hrušovský, predseda NR SR: (2002-11-14):
Nech sa páči, pán minister.
Pellegrini, Peter, predseda NR SR (2015-04-17):
Poprosím, kľud. Pán poslanec Martvoň, nereagujte na pána poslanca Kaníka.
B. Bugár, podpredseda NR SR: (2002-04-11):
Nech sa páči, máte slovo. Pani poslankyňa, nech sa páči.
Fico, Robert, poslanec NR SR (2021-02-26):
Pán podpredseda, nemôžme si dovoliť, aby návrhy ústavných zákonov, ktoré sú potom schválené v Národnej rade, boli predmetom svojvoľného výkladu tu v Národnej rade a každý si jednoducho povedal, že ja si myslím, že to je takto. Tak teda veľmi presne. Po prvé, pán podpredseda, predseda Národnej rady tu priamo do mikrofónu povedal, že berie na vedomie, že stanovisko je záväzné, pretože zákon hovorí veľmi jasne, že ak sa Národná rada nevyjadrí k návrhu stanoviska do dvoch týždňov od jeho predloženia, člen vlády je viazaný návrhom stanoviska Slovenskej republiky. Tu sa nemáme o čom baviť. To stanovisko je záväzné, prosím, ani neotvárajte túto tému, pretože je to tak. A k pánovi poslancovi Valáškovi, prosím, opäť to je svojvoľný výklad zákona. V ods. 1 sa hovorí, že Národná rada môže schvaľovať stanoviská Slovenskej republiky k návrhom právne záväzných aktov a iných aktov Európskej únie. Na toto máte pôsobnosť, pán predseda, vo výbore, aby ste k tomu dávali prípadne stanoviská cez výbor, ale my sme postupovali podľa samostatného odseku 3 ústavného zákona, ktorý hovorí: „Národná rada môže schvaľovať stanoviská aj k ďalším záležitostiam Európskej únie, ak o to požiada vláda alebo najmenej pätina poslancov.“ To už nie je pôsobnosť výboru. Prosím, neprekrúcajte ústavný zákon. Jednoducho dnes platí, stanovisko Slovenskej republiky je záväzné. Platí to, že návrh plánu obnovy obchádza tento návrh alebo toto záväzné stanovisko Slovenskej republiky a že sa členovia vlády nesprávali tak, ako predkladal ústavný zákon. Nie ste nič iné, pán podpredseda, urobte si poriadok! Urobte si poriadok, nech tu rešpektujeme aspoň elementárne, aspoň sa tvárte, že to rešpektujete, preboha. Veď to už je očividné hrubé porušovanie ústavných zákonov. O ničom inom som vo svojom vystúpení nehovoril a, samozrejme, tie vystúpenia niektoré ani... (Prerušenie vystúpenia časomerom.)
Dubačová, Viera, poslankyňa NR SR (2017-02-02):
Ja by som sa chcela poďakovať kolegovi Dostálovi za jeho rozpravu, opäť stručne, presne pomenované veci. Chcela by som povedať, že sloboda je veľmi krehká vec a ak dnes pozeráme do minulosti, ešte stále Slovensko trpí na rany, ktoré nám boli udelené v ´68. roku vstupom spojeneckých vojsk na čele so Sovietskym zväzom. Preto absolútne chápem Lotyšsko a krajiny, ktoré vďaka historickej pamäti majú túto obavu. Podporujem túto zmluvu, podporujem pomoc krajinám. A mám obavy z toho, že fašizmus, nenávisť, neúcta k ľudskému životu, neúcta k rasám, neúcta k človeku ako takému začína bobtnať a prerastať. A chápem aj lásku kolegov extrémistov k východnej veľmoci. Na záver môžem len povedať: verím, že rozum, láska zvíťazí nad nenávisťou.
Sulík, Richard, predseda NR SR (2011-05-17):
Veď... Keďže som nerozumel, ako ste povedali, som sa pýtal, body 23, 24, 25 chcete prerokovať v poradí 25, 24, 23. Dobre. (Krátka pauza.) Dobre. Ideme teraz hlasovať. Ako prvé hlasujeme... (Reakcie z pléna.) Bola uzavretá možnosť sa prihlásiť s procedurálnymi návrhmi. Nech sa páči, pán poslanec Kaliňák má procedurálny návrh.
Jurinová, Erika, podpredsedníčka NR SR (2012-08-01):
Pani poslankyňa, naozaj vás poprosím, rozprávajte k veci.
Pellegrini, Peter, predseda NR SR (2014-11-27):
Prezentujme sa a hlasujme o tomto návrhu schváliť zákon ako celok. (Hlasovanie.) Prítomných 132 poslancov, za hlasovalo 129, pardon, 109, zdržalo sa 23. Konštatujem, že Národná rada schválila vládny návrh novely Občianskeho súdneho poriadku. Teraz budeme hlasovať o návrhu poslancov, ktorí navrhujú, aby sa o návrhu vlády na vymenovanie guvernéra Národnej banky Slovenska hlasovalo tajne. Prosím, prezentujme sa a hlasujme o tomto návrhu, aby sa hlasovalo o guvernérovi Národnej banky Slovenska tajne. (Hlasovanie.) Prítomných 135 poslancov, za 89, proti 24, zdržalo sa 18, nehlasovali 4. Konštatujem, že Národná rada schválila tajné hlasovanie. Ďalej budeme hlasovať o návrhu poslancov, ktorí navrhujú, aby sa aj voľba členov Rady pre vysielanie a retransmisiu vykonala tajným hlasovaním. Prosím, prezentujme sa a hlasujme o tomto návrhu. (Hlasovanie.) Prítomných 134 poslancov, za 93, proti 23, zdržalo sa 15. nehlasovali 3 poslanci. Konštatujem, že Národná rada schválila aj v tomto prípade tajné hlasovanie. Pristúpime teraz k tajnému hlasovaniu o dvoch návrhoch, a to o návrhu vlády na vymenovanie guvernéra Národnej banky Slovenska , tlač 1312, poprosím ešte, aby ste chvíľku vydržali, a o návrhu na voľbu členov Rady pre vysielanie a retransmisiu , tlač 1276. Hlasovanie vykonáme na dvoch hlasovacích lístkoch. Svoju vôľu vyjadríte tak, že na hlasovacích lístkoch pri každom mene a priezvisku kandidáta označíte tú alternatívu, za ktorú hlasujete, „za“, „proti“, „zdržiavam sa“. Na hlasovacom lístku o voľbe členov Rady pre vysielanie a retransmisiu je možné označiť alternatívu „za“ najviac u troch kandidátoch. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie a súčasne ich prosím, aby hlasovali ako prví. Pristúpime teda k vykonaniu tajného hlasovania. Ďakujem. (Akt tajného hlasovania.)
Bugár, Béla, podpredseda NR SR (2017-05-11):
Pán minister, nech sa páči, môžte odpovedať.
Suja, Miroslav, poslanec NR SR (2022-03-23):
Ďakujem za slovo, pán predsedajúci. Pán poslanec, ja by som sa chcel spýtať len jednu vec. Je vám ľúto, že nevieme zvoliť kolegyňu pani profesorky ombudsmanku pre deti. Ja sa spýtam prečo? Je vás v koalícii 95 alebo 93 už teraz po novom. Stačí vám obyčajná jednoduchá väčšina. Tak kde je problém? Prečo ho nepomenujete? Pán poslanec, toto že vám je ľúto? Toto sú podľa mňa, obyčajná výhovorka. Lebo vás je dosť na to, aby ste ju zvolili kedykoľvek. Ale je zjavné, že ani vo vládnej koalícii sa asi neviete dohodnúť. Viete, toto je výčitka pre koho? Mali ste pomenovať. Áno, vyčítam svojim koaličným kolegom, že nevieme zvoliť kolegyňu pani profesorky. A pomenovať spôsoby. Koho egá? Viete, to je také neurčité. Pomenovať, keď sme takí féroví a rovní, tak povedzme to tým ľuďom na Slovensku. Zaslúžia si ľudia vedieť pravdu a pani profesorka mi dá isto za pravdu aj mne, že mali by sme ľuďom hovoriť stále pravdu. Tak skúste byť teraz taký a zareagovať na mňa a povedať, prečo nevieme zvoliť jej kolegyňu?
Jurinová, Erika, podpredsedníčka NR SR (2013-05-15):
Ďakujem pekne, pán minister. Prosím určeného spoločného spravodajcu z výboru pre hospodárske záležitosti poslanca Michala Bagačku, aby informoval Národnú radu o výsledku rokovania výborov o tomto návrhu vlády.
Sulík, Richard, predseda NR SR (2011-04-05):
Ďakujem. Ďalší rečník v poradí je pán poslanec Dostál, nech sa páči.
Vitteková, Anna, poslankyňa NR SR (2014-10-16):
Ďakujem. V rozprave k uvedenému návrhu zákona vystúpili siedmi poslanci. Pozmeňujúce návrhy podali pán poslanec Mičovský a pán poslanec Beblavý. Ja som požiadala o vyňatie bodu 12 spoločnej správy na osobitné hlasovanie. Keďže uvedené pozmeňujúce boli v rozprave podané dnes, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Laššáková, Jana, podpredsedníčka NR SR (2013-04-16):
Pán poslanec, chcem vás upozorniť, že rokujeme o návrhu na prijatie uznesenia Národnej rady, takže venujte sa bodu, ktorý, o ktorom rokujeme. (Reakcia z pléna.) Ale no.
Mihál, Jozef, podpredseda vlády a minister práce, sociálnych vecí a rodiny SR (2010-12-01):
Ďakujem, pán predseda. Vážené panie poslankyne, vážení páni poslanci, dovoľte, aby som... (Prerušenie vystúpenia predsedajúcim.)
Grendel, Gábor, podpredseda NR SR (2021-06-17):
Ďakujem pekne predsedníčke mandátového a imunitného výboru za podanie informácie. Otváram ešte rozpravu k tomuto bodu programu a pýtam sa, či sa chce niekto prihlásiť do rozpravy. Nie, vyhlasujem rozpravu za skončenú. Predsedníčka mandátového a imunitného výboru predniesla návrh uznesenia Národnej rady. Dávam teraz o tomto návrhu uznesenia hlasovať. Prezentujme sa a hlasujme. (Hlasovanie.) Prítomných 98 poslancov, za 96, proti nikto, nezdržal sa nikto, nehlasovali 2. Konštatujem, že navrhované uznesenie sme schválili. Teraz pristúpime k rokovaniu o návrhu vlády na skrátené legislatívne konanie o návrhu poslancov Národnej rady Slovenskej republiky na vydanie zákona, ktorým sa mení a dopĺňa zákon č. 98/2004 o spotrebnej dani z minerálneho oleja v znení neskorších predpisov . Návrh vlády má tlač 598. Prosím pána podpredsedu vlády a ministra hospodárstva Slovenskej republiky Richarda Sulíka, aby návrh vlády odôvodnil. Pán minister hospodárstva, návrh vlády. (Ruch v sále.)
Petráš, Vladislav, poslanec NR SR (2013-12-03):
Schváliť.
Grendel, Gábor, poslanec NR SR (2018-10-17):
Ďakujem za slovo. Ja len, jedna krátka poznámka k tej policajnej inšpekcii, či je alebo nie je legálna. Ona legálna je a nie je pravda, že nemôže vyšetrovať policajtov. Tvrdil to len Štefan Harabin, respektíve dnes už jeho neexistujúci senát na Najvyššom súde, ale keďže na Najvyššom súde existoval aj opačný názor, predsedníčka Najvyššieho súdu zvolala mimoriadne zasadnutie trestného kolégia, kde trestní sudcovia prijali stanovisko k inšpekcii ministerstva vnútra. A teraz budem citovať z tohto stanoviska: „Ide o orgán s legálnou pôsobnosťou, ktorý je súčasťou Policajného zboru a teda je oprávnený vykonávať pôsobnosť Policajného zboru pri vyhľadávaní a vyšetrovaní trestných činov.“ Koniec citátov. Ono to totiž vždy bude tak, že policajti budú vyšetrovať trestné činy policajtov, jednoducho v zmysle trestných kódexov právomoc viesť trestné konanie má polícia, takže to sa nezmení bez ohľadu na to, kto bude zriaďovateľom inšpekcie ministerstva vnútra. A na to, aby to vyšetrovanie policajtov bolo nezávislé, na to je tu prokuratúra. V každej kauze, ktorá je kritizovaná v súvislosti so súčasným modelom inšpekcie ministerstva vnútra, každú kauzu dozoroval nejaký prokurátor, či to bol kritizovaný zásah v Moldave nad Bodvou alebo akýkoľvek iný prípad, ktorý vyšetrovala inšpekcia ministerstva vnútra, na to je prokuratúra, aby dohliadala na to, či to vyšetrovanie je alebo nie je v poriadku. Takže tam je tá nezávislosť podľa mňa už dnes zabezpečená.
Blanár, Juraj, podpredseda NR SR (2023-05-18):
Toľko vystúpenie pána poslanca posledne prihláseného, a keďže máme sedemnástu hodinu, prerušujem rokovanie o tomto bode programu a budeme hlasovať o prerokovaných zákonov o 17.05 hod. (Prestávka.)
Danko, Andrej, podpredseda NR SR (2024-04-23):
Ďakujem. Dávam slovo spoločnému spravodajcovi z výboru pre hospodárske záležitosti poslancovi Šimkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Štarchoň, Peter, poslanec NR SR (2017-09-08):
Vážený pán poslanec Baška, asi nemôžem očakávať, že vy ako jeden z predkladateľov tohto návrhu uznesenia ho stiahnete dobrovoľne, ale mohli by ste o tom zvažovať. Každopádne chcel by som doplniť ešte jednu informáciu. Na tej konferencii som bol aj ja. A nielen ja, ale aj ďalší členovia aj výboru pre financie a rozpočet, či zo strany opozície alebo koalície. A zabudli ste na jednu vec. Okrem iného tam bola predsa prezentovaná aj analytická správa Rady pre rozpočtovú zodpovednosť, o tej ste tu nepovedali ani slova. Zaujímavé, vyberiete si len to, čo uznáte za vhodné, hej? Samozrejme, chápem, budete obhajovať tento prezentovaný návrh uznesenia, má to zmysel, budete vyzývať opozíciu, aby sa zapojila do rokovaní, ale naozaj na tej konferencii neboli len prezentované návrhy, ktoré prezentoval minister financií pán Peter Kažimír, a naozaj bol veľmi konzistentný a treba uznať aj tie tri alternatívy, ktoré prezentoval a ktoré ste odprezentovali aj vy, sú tiež zreteľa hodné, ale nie za týchto okolností a za týchto podmienok. Vďaka.
Bugár, Béla, podpredseda NR SR (2017-05-09):
Ďakujem. Otváram všeobecnú rozpravu. Konštatujem, že do všeobecnej rozpravy sa písomne prihlásili traja. Dve poslankyne, pani poslankyňa Erika Jurinová a Irén Sárközy, a pán poslanec Jozef Mihlál. Pani poslankyňa Jurinová, máte slovo.
Laššáková, Jana, podpredsedníčka NR SR (2015-09-25):
Ďakujem pekne, pani spravodajkyňa, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne? Do rozpravy ústne sa hlási pani poslankyňa Žitňanská. Končím možnosť prihlásiť sa do rozpravy ústne. Nech sa páči, pani poslankyňa.
Hlina, Alojz, poslanec NR SR (2014-01-30):
Dobre, vážení, takže sa vrátime naspäť. Áno, kolega potvrdil, môj notebook nie je kompatibilný s týmto. Možno viem, prečo nie je kompatibilný. Takže naozaj by som bol rád, keby ste ma tu neosočovali, či niečo viem alebo neviem. Vážení, takže vrátim sa k tomu, prečo je potrebné si pustiť toto video, ale nie pre vás. Pre vás nemá význam vôbec nič. To má význam pustiť pre ľudí, lebo koniec koncov tí ľudia to uvidia. A uvidia, zač je toho loket, o čo tak tuná v skutočnosti ide. Vy ste mali, vážení kolegovia, 7. 12. snem v Nitre. To bolo slávy, čo. A by ste neverili, kto tam všetko dal zdravicu, čo, vám, ktorí ste tam boli. Však? Tam bolo slávy. No pozrime sa, prosím vás, keby ste mali trošku slušnosti v sebe...
Mizík, Stanislav, poslanec NR SR (2021-10-19):
Ďakujem za slovo. Áno, minister obrany ako nevojak sa dokonca naučil jednu zo základných, zásadných bodov vojenskej taktiky. Je to krycí manéver, krytie. A tento návrh ale je len slabé krytie. Nedotiahol svoje kvázi vojenské vzdelanie do konca. Je to krytie chabé, ničotné. Som zvedavý na odpovede nevojaka ministra obrany, ktorý je po Poliačikovi najväčší rušič a výtržník v parlamente za posledné dve volebné obdobia. Ďakujem za slovo.
Grendel, Gábor, podpredseda NR SR (2022-02-11):
Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Nasledujúcim bodom je prvé čítanie o návrhu poslancov Národnej rady Slovenskej republiky Mariana Kotlebu, Martina Beluského a Rastislava Schlosára na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov . Návrh zákona má tlač 861, návrh na jeho pridelenie na prerokovanie výborom je v rozhodnutí č. 893. Dávam slovo poslancovi Rastislavovi Schlosárovi, aby návrh zákona uviedol.
Pellegrini, Peter, predseda NR SR (2015-02-18):
Pán poslanec Muňko.
Laššáková, Jana, podpredsedníčka NR SR (2015-09-23):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu, nedostala som žiadnu písomnú prihlášku. Pýtam sa, kto sa hlási do rozpravy ústne. Nie je tomu tak, vyhlasujem všeobecnú rozpravu za skončenú a prerušujem rokovanie aj o tomto bode programu. Podľa schváleného programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 145/1995 Z. z. o správnych poplatkoch v znení neskorších predpisov. Vládny návrh zákona je uverejnený ako tlač 1583, spoločná správa výborov má tlač 1583a. (Ruch v sále.) Poprosím vás, páni poslanci, o pokoj. Opäť prosím ministra pôdohospodárstva Ľubomíra Jahnátka, aby vládny návrh zákona odôvodnil. Nech sa páči, pán minister. (Rokovanie o vládnom návrhu zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1583.)
J. Brocka, poslanec: (2008-10-21):
Predseda vlády po rokovaní vlády, keď schválila neobmedzenú ochranu vkladov, napísal: „Naďalej budeme pozorne sledovať svetový i náš ekonomický vývoj a okamžite naň reagovať, aby ľudia nemuseli znášať prípadné problémy. A keď bude treba, znovu zvolám i mimoriadne rokovanie. Lebo je rozdiel medzi rozvážnou zodpovednosťou a nezodpovedným panikárením.“ Z textu je zrejmé, že svoje počínanie chápe ako rozvážnu zodpovednosť a nezodpovedné panikárenie, t. j. správanie tých druhých. Ako to bolo v skutočnosti? Odporúčanie ministrov Európskej únie o zvýšení ochrany vkladov prišlo deň pred rokovaním vlády. Materiál do vlády pripravovalo ministerstvo financií v noci. Do vlády šiel materiál v dvoch alternatívach – zvýšenie ochrany na 1,5 milióna korún alebo zvýšenie ochrany na 3 milióny korún a pri vkladoch nad 600-tisíc korún, čo je dnešná úroveň ručenia za úspory, by bola spoluúčasť občanov 10 %. Na rokovaní vlády bol však schválený úplne iný návrh. Vláda schválila neobmedzené ručenie vkladov. Dámy a páni, myslím si, že to nakoniec nebolo až také rozvážne, lebo rozvážne vlády rozhodujú a rozhodovali aj po zrelej úvahe. Napríklad česká vláda o týždeň neskôr. A tá schválila a garantuje vklady do výšky 1,5 milióna korún svojim občanom. Som presvedčený, že to je dostatočné a aj v našich podmienkach. Veď predseda vlády nezabudne minimálne raz alebo niekoľko razy za deň hovoriť, že banky sú na Slovensku zdravé a že žiadne riziko pre občanov nehrozí. Súhlasím s predsedom vlády. A práve preto, že občanom strata ich peňazí v bankách nehrozí, je toto rozhodnutie vlády populistické gesto. Aj na Slovensku cena peňazí rastie, ale situácia slovenských bánk je iná ako v bankách západných krajín. Slovenské banky majú prebytok likvidity – 370 miliárd korún dnes ochraňuje alebo sterilizuje komerčným bankám Národná banka Slovenska. Štát dnes ručí za takmer 570 miliárd vkladov bežným občanom, živnostníkom, nadáciám, občianskym združeniam či spoločenstvám vlastníkov bytov a podobne. A z tejto sumy je takmer 540 miliárd chránených už pri dnešnej úrovni ochrany vkladov. Čiže prípadný hroziaci presun vkladov do zahraničia sa týka rádovo 5, 6 % vkladov. Ten rozdiel, to sú tí milionári, ktorých ide vláda v úvodzovkách chrániť neobmedzeným garantovaním ochrany vkladov. Preto hovorím v úvodzovkách, lebo naozaj som presvedčený, že ide o gesto. Robert Fico v úvode v spomínanom článku v Pravde hovorí, že „súčasťou úsilia vlády chrániť úspory občanov je i otvorenie takzvaného druhého piliera“. Mohol si to niekto myslieť, mohli sme tomu veriť až do chvíle, keď bol zverejnený vládou schválený štátny rozpočet na budúci rok. V ňom vláda 7 miliárd korún úspor občanov z druhého piliera už rozdelila. Dámy a páni, tieto úspory občanov neohrozuje finančná kríza, ako sa nám to snaží nahovoriť predseda vlády Robert Fico. Úspory občanov v tomto prípade ohrozuje vláda Roberta Fica. Viac však, samozrejme, budem o tom hovoriť v druhom bode alebo v nasledujúcom bode, o ktorom budeme rokovať. Dámy a páni, ďakujem za vašu pozornosť.
B. Bugár, podpredseda NR SR: (2004-10-21):
Ďalšiu otázku tiež položil pán poslanec Róbert Madej pánovi ministrovi školstva Martinovi Froncovi a je tohto znenia: „Pán minister, je už vypracovaná kvalitná dopadová štúdia prípadnej reformy vysokého školstva?“ Nech sa páči.
Zs. Simon, poslanec: (2010-03-03):
A k pánovi kolegovi Lebockému vo vzťahu k výzve k pánovi ministrovi. Pán minister môže urobiť tlačovú besedu bez akýchkoľvek problémov. Bude mať tak ľahkú úlohu, pretože sme schválili v Národnej rade zákon, ktorý ukladá Slovenskému pozemkovému fondu všetky tieto informácie zverejniť na svojej internetovej stránke. To znamená, že tieto informácie sú a majú byť verejne prístupné. A teraz k pani kolegyni Košútovej. V prvom rade chcem len povedať toľko, že už pri konštituovaní členov prvýkrát do rady fondu som upozornil, resp. nabádal aj celú opozíciu, aby sme sa nepodieľali na tomto divadielku, aby sme nedali žiadnu nomináciu. Ja si svoj názor nemením a zostalo to tak aj v tej dobe. Ale v prvom rade dnes musím povedať jedno, že týmto návrhom zákona sa systémovo problém nevyrieši. Systémové riešenie som predložil. Bolo to na minulej schôdzi Národnej rady v prvom čítaní. A táto Národná rada to systémové riešenie, ktoré bolo už opätovne predložené, pretože bolo už raz v apríli 2008 predložené, odmietla. Čas ukáže, či toto riešenie raz a navždy odstráni problém alebo nie je hodným systémovým riešením. Ale to rozhodnutie a prijatie tohto rozhodnutia je hlavne v tejto chvíli na pleciach vládnej koalície. A ja si myslím, pán kolega Martinák, voliči sú uvedomelí a spočítajú to každému.
Pellegrini, Peter, predseda NR SR (2015-05-15):
S reakciou na faktické pán poslanec Mičovský.
Pellegrini, Peter, podpredseda NR SR (2020-07-24):
Pán poslanec Herák.
Muňko, Dušan, poslanec NR SR (2017-10-11):
Vážený pán podpredseda, vážená pani ministerka, vážené pani poslankyne, vážení páni poslanci, Národná rada Slovenskej republiky uznesením č. 782 pridelila vládny návrh zákona o poskytovaní podpory a dotácie v poľnohospodárstve a rozvoji vidieka prerokovať ústavnoprávnemu výboru, výboru pre financie a rozpočet a Výboru Národnej rady pre pôdohospodárstvo a životné prostredie. Za gestorský výbor určila Výbor Národnej rady pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu. Výbory Národnej rady, ktorým bol vládny návrh zákona pridelený, zaujali k nemu nasledovné stanovisko: Ústavnoprávny výbor schválil, súhlasil a odporučil Národnej rade schváliť s pripomienkami. To isté spravil aj výbor pre financie. A tak isto aj Výbor Národnej rady pre pôdohospodárstvo a životné prostredie uznesením č. 117 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Gestorský výbor odporúča hlasovať o bodoch spoločnej správy nasledovne: O bodoch spoločnej správy č. 1 až 44 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh schváliť s pripomienkami. Spoločná správa výborov Národnej rady Slovenskej republiky o prerokovaní vládneho návrhu zákona o poskytovaní podpory a dotácie v pôdohospodárstve a rozvoji vidieka vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 125 z 10. októbra 2017. V citovanom uznesení výbor poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predsedajúci, otvorte, prosím, rozpravu.
Bernaťák, Tibor, poslanec NR SR (2017-06-14):
Ďakujem. Ja tiež chcem poďakovať pánovi spravodajcovi. Výborne zargumentoval vlastne dôvody, prečo Slovenská národná strana a vlastne predkladatelia tento návrh zákona predložili. Jedná sa skutočne o zlepšenie podnikateľského prostredia. Argumentácia toho, že či tri milióny budú použité, nepoužité, podľa môjho názoru momentálne neobstojí. Naozaj, ako bolo aj povedané pánom spravodajcom, nebude to minuté okamžite, akonáhle bude schválená táto novela. My chceme zlepšovať podnikateľské prostredie a týmto návrhom zákona práve umožníme podnikateľom pripojiť sa, resp. odblokovať im nejaký limit, ktorý musia používať, resp. musia dodržiavať pri používaní elektronickej registračnej pokladnice. Čiže toto je jeden z dôvodov – pre nás principiálny – zlepšenie podnikateľského prostredia. Uvidíme, ako časom podnikatelia nabehnú na tento systém. Dúfame teda, že naň nabehnú a že si ho budú pochvaľovať, chváliť, že vlastne tá elektronizácia, ktorá je vlastne trendom, celospoločenským trendom, celosvetovým trendom, vlastne aj tento náš návrh zákona vlastne napomáha tej elektronizácii. Takže my naozaj chceme podporovať podnikateľov, podnikateľské prostredie. A to, že budú blokované alebo že sa minú tri milióny eur, ako minúť sa neminú okamžite, v tejto chvíli. Uvidíme, akým spôsobom to bude nabiehať, akým spôsobom sa budú podnikatelia prihlasovať a skutočne to podnikateľské prostredie, myslím, že si takúto investíciu aj v budúcnosti, ak bude aktuálna, zaslúži. Ďakujem.
Mazurek, Milan, poslanec NR SR (2016-10-26):
Pán poslanec Viskupič, vy by ste mali otvorene najlepšie priznať, že vám ten islam v podstate vôbec nevadí. Že to, čo sa deje v západnej Európe, to, čo sa deje na Blízkom východe, že to je všetko v poriadku. Že sa krajiny, štáty menia na radikálne, despotické diktatúry. Vám to zrejme úplne vyhovuje a vy by ste najradšej ten islam chceli aj na Slovensku. Lenže problém je ten, že islam je viac než náboženstvom, krutý, odporný a neľudský politický systém. Je to systém stínania končatín, stínania hláv. Je to systém mrzačenia a bičovania žien, znásilňovania malých detí. Je to systém otrocký, neľudský a s Európou, s demokraciou nemá absolútne nič spoločné. Do našich štátov a na náš kontinent jednoducho nepatrí. A ešte aj tie posledné štáty, ako je napríklad Sýria, kde sa ten islam nejakým zázrakom vysvetlil relatívne sekulárne a ten štát funguje normálne, tak ešte aj tie štáty musíme zničiť s podporou našich kamarátov a spojencov v NATO. Zničiť ich a zaviesť tam krutú, neľudskú a odpornú diktatúru, aká je v Saudskej Arábii. Vám vadí to číslo 50-tisíc. Vy by ste boli najradšej, keby sem prišlo 200 moslimov a založili si to svoje náboženstvo, postavili si sem mešity, veď aj vaši kolegovia z poslaneckého klubu sú s tým okej, a všetko bude v poriadku. Ja sa vás ale pýtam, kedy sa konečne v tom vašom poslaneckom klube spamätáte a začnete myslieť na Slovensko, začnete si všímať, čo sa deje v západnej Európe a chrániť našich ľudí. Pretože vystupujete proti tomuto zákonu, pritom 50-tisíc je na registráciu islamu ešte príliš málo, ako ste vraveli. Ďakujem.
Galek, Karol, poslanec NR SR (2019-09-12):
Dobre, ja sa môžem prihlásiť ešte do ústnej, ale teraz teda prečítam samotný pozmeňovací návrh poslanca Národnej rady Slovenskej republiky Karola Galeka k návrhu poslanca Národnej rady Slovenskej republiky Maroša Kondróta na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov (tlač 1467). V čl. I sa vypúšťa bod 2. A ja sa teda na také to rýchle dokončenie ešte raz prihlásim do ústnej rozpravy. Ďakujem.
Pčolinský, Peter, podpredseda NR SR (2023-02-16):
Pán poslanec Vážny, nech sa páči.
Grendel, Gábor, podpredseda NR SR (2022-10-25):
Dávam ešte predtým slovo spoločnému spravodajcovi z výboru pre hospodárske záležitosti pánovi poslancovi Petrovi Libovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Brixi, Otto, poslanec NR SR (2015-04-24):
Ďakujem, pán predseda. Pán poslanec Matovič, chcem vás rovnako ako pán predrečník Martvoň uistiť, že mňa žiadny ani oligarcha, ani podnikateľ nevlastní, ani teda, vďakabohu, nikdy nebude. Ale späť k tej téme. Ja som, teda ako uznávam, že použiť emóciu pri politickom boji je určite forma politického súperenia, ale neviem, či slovenskému zdravotníctvu pomôže, keď tu budeme zneužívať príbehy ťažko chorých detí na to, aby sme si zvýšili samotný preferenčný kredit a zvýšili politický rating po opustení tejto rokovacej sály. Ja pána ministra Čisláka poznám dostatočne dlho na to, z Košíc, aby som vedel povedať, že je to skutočne slušný človek, ktorý požíva vážnosť Košičanov a ľudí zo zdravotníckeho sektoru nielen z Košíc, ale aj z celého Slovenska. Samozrejme, sú prípady, za ktoré nemôže. Sám ste ich tu pomenovali. Sú objektívne zlyhania, sú zlyhania zdravotníckych pracovníkov, personálu, nemocnice sú v žalostnom stave, nielen tá v Žiline, nielen tá, na ktorú ste poukázali na svojom druhom obrázku, ale mnohé. Fakt je ale ten, že ak máte vy podnet a pripomienku a máte vedomosť o tom, že stav zdravotníckeho zariadenia, na ktoré poukazujete, je žalostný, vašou prvoradou povinnosťou ako povinnosťou poslanca Národnej rady je prísť a upovedomiť na to a upozorniť na to orgán, ktorý môže takýto stav odstrániť. Nie je riešenie to, že tu dnes prídete a ukážete nám tu nejaké fotky. Riešenie je to, prísť za zriaďovateľom, na ministerstvo a povedať, áno, je tu problém, s týmto problémom sa na mňa obrátili pacienti a tento problém treba riešiť. A ten problém sa rieši tak, ako sa riešil v nemocnici v Žiline, tak ako sa rieši v nemocniciach iných, kde ministerstvo aj z mimorozpočtových kapitol operatívne zvýšilo peniaze na to, aby sa mohli havarijné stavy odstrániť. Ďakujem.
Palkovič, Michal, dočasne poverený minister zdravotníctva SR (2023-06-20):
Ja by som len povedal, jednak že veľmi pekne ďakujem za tie AED-čka. To si myslím, že má celé zmysel a je to veľmi prospešná vec a je to aj taký trend, ktorý vo svete, vo svete je. Ale chcel som reagovať aj na pána poslanca Urbana, že teda sme si uvedomili, že áno, niečo tam ostalo, čo tam ostať nemalo, a budeme sa teraz snažiť čo najrýchlejšie s legislatívcami navrhnúť zmenu, ktorá by upravila to, čo komentoval. Ďakujem.
B. Bugár, podpredseda NR SR: (2003-12-03):
(Hlasovanie.) Prítomných 135 poslancov, za návrh 17, proti 72, hlasovania sa zdržalo 45 poslancov, nehlasoval 1. Konštatujem, že bod 36 zo spoločnej správy sme neschválili. Nech sa páči.
Laššáková, Jana, podpredsedníčka NR SR (2014-05-14):
Pán spravodajca, chcete zaujať stanovisko? Nech sa páči.
Bugár, Béla, podpredseda NR SR (2017-04-07):
Pani poslankyňa Verešová.
Glváč, Martin, podpredseda NR SR (2018-10-22):
Ďakujem. Ďalší v rozprave, pán poslanec Mihál. Druhýkrát nie je prítomný, stratil poradie úplne. Pýtam sa, či sa chce do rozpravy prihlásiť niekto ústne. Nie je tomu tak, končím, vyhlasujem všeobecnú rozpravu za skončenú. Pán navrhovateľ? Nie. Pán spravodajca? Nie. Prerušujem rokovanie o tomto bode programu. A nakoľko sme si schválili, že o 15. hodine bude pevný bod, pokračujeme prvým čítaním o návrhu poslankýň Lucie Ďuriš Nicholsonovej a Zuzany Zimenovej na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov a ktorým sa mení a dopĺňa zákon č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov. Návrh zákona má parlamentnú tlač 1155, návrh na jeho pridelenie na prerokovanie výborom je v rozhodnutí 
č. 1208. Dávam slovo poslankyni Lucii Ďuriš Nicholsonovej, aby návrh zákona uviedla, nech sa páči. (Rokovanie o návrhu poslankýň Národnej rady Slovenskej republiky Lucie Ďuriš Nicholsonovej a Zuzany Zimenovej na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov a ktorým sa mení a dopĺňa zákon č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov , tlač 1155.)
Grendel, Gábor, podpredseda NR SR (2020-03-24):
Pán poslanec Kotleba.
Blcháč, Ján, poslanec NR SR (2023-02-09):
Ďakujem pekne, pán predsedajúci. Ja by som chcel vstúpiť do tejto diskusie asi tým spôsobom, že dnes tu viackrát odznelo, odznel taký, odznelo také spojenie, že je potrebné zvažovať utíšenie legislatívneho procesu. Pätnásteho decembra minulého roku bola vyslovená nedôvera vláde Slovenskej republiky, tá je teraz poverená, a len koncom januára bolo prijaté rozhodnutie parlamentu o predčasných voľbách, ktoré sa majú konať 30. septembra tohoto roku. Dennodenne počúvame sťažnosti od ambulantných lekárov, samospráv a tak ďalej o tom, s akými dennodennými problémami sa stretávajú, a teda neodmietam tému ako protikorupčného boja, tak ako tu je aj nastavený tento návrh zákona o ochrane oznamovateľov protikorupčnej činnosti, ale zvažujem, že či je to pravé orechové, čo teraz máme riešiť. Kvantum zásadných zákonov, ktoré sme mali doteraz prerokovať, sme nejakým spôsobom preskočili, ostali na koniec, možnože sa presunú na ďalšiu schôdzu, a ja mám teda vážne pochybnosti o tom, o úprimnosti tohoto snaženia, o zápase o pravdu, ako povedal pán Mičovský. A chcem sa vrátiť možno aj k včerajšiemu jeho vystúpeniu pri nejakej príležitosti tu v pléne, keď tak horlivo presadzuje túto agendu, či, ako sa cíti, keď on vlastne tým jeho, tou jeho účasťou tu v parlamente spôsobil, že prešla tá tzv. reforma národných parkov. Zamyslite sa!
Tkáčová, Jarmila, poslankyňa NR SR (2011-02-10):
Ďakujem za slovo, pán predsedajúci. Pán kolega, chcela by som sa vyjadriť hlavne k tým prvým štyrom bodom. Je to fakt vecný problém, čo v tomto návrhu riešite. My sme si toho problému vedomí. Vieme dokonca, aké problémy spôsobuje v praxi, že sa občas aj zneužije, aby sa dostal zo senátu nepohodlný študent. Ja vás ale chcem poprosiť o určitú trpezlivosť. Ja som už pri novelizácii vysokoškolského zákona pánom poslancom Beblavým, Osuským a pani kolegyňou Žitňanskou mala pripravený tento pozmeňujúci návrh, ale v rámci dohody sme ho konzultovali ešte s pánom ministrom a pán minister Jurzyca nás poprosil, aby sme boli trpezliví, lebo že tento návrh zapracuje do veľkej novely školského zákona. Preto chcem aj vás, pán predkladateľ kolega Fronc, poprosiť teda, aby ste zaujali stanovisko, ktoré vy teda k tomuto návrhu zastávate. Ďakujem.
Svrček, Miloš, poslanec NR SR (2021-01-13):
A ma prerušujete. Poprosím vás, aby ste dali hlasovať o tom, že Národná rada prerokuje vládny návrh zákona v druhom čítaní.
Danko, Andrej, podpredseda NR SR (2024-01-09):
Prosím vás, z hľadiska obsahu toho...
Vaľová, Jana, poslankyňa NR SR (2013-10-15):
Ďakujem veľmi pekne. Príjemný dobrý deň. Vážený pán minister, vážená pani podpredsedníčka parlamentu, vážení kolegovia, kolegyne, milí hostia, prečítam vám spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, tlač 651. Výbor Národnej rady Slovenskej republiky pre sociálne veci ako gestorský výbor k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov... (Prerušenie vystúpenia predsedajúcou.)
Počiatek, Ján, minister dopravy, výstavby a regionálneho rozvoja SR (2012-09-27):
Ďakujem za slovo. Vážená pani predsedajúca, vážení páni poslanci, vážené pani poslankyne, dovoľte mi vás informovať o súčasnom stave v eurozóne. Za posledných niekoľko týždňov sa na úrovni členských štátov eurozóny prijalo množstvo veľmi dôležitých opatrení. Veríme, že tieto rozhodnutia prispejú k trvalej stabilite našej spoločnej meny. Najviditeľnejším aktérom Európskej únie bola počas leta Európska centrálna banka. Jej nový program pre nákup dlhopisov problémových krajín eurozóny, naviazaný na prísne plnenie reformného programu v rámci európskeho stabilizačného mechanizmu, mal výrazne upokojujúci efekt na kapitálové trhy v Európe. Takýto krok bol nevyhnutný na zachovanie transmisného kanálu, ktorým ECB kontroluje inflačné ciele v eurozóne, a preto jednoznačne spadal pod mandát Európskej centrálnej banky. Na základe júnového summitu Európskej rady, Európska komisia predstavila 12. septembra návrh jednotného bankového dohľadu pre ECB, po ktorom by európsky stabilizačný mechanizmus mohol získať právomoc na priame rekapitalizácie bánk. Súčasne sa vedú vecné diskusie o spoločných mechanizmoch na rezolúcie bánk, ako aj garancií depozitov, a teda o bankovej únii ako takej. Sme presvedčení, že týmito opatreniami sa nám podarí spoločne odstrániť prepojenie medzi dlhmi bánk a štátov a v budúcnosti sa tak vyhnúť záchranám bankového sektora s pomocou finančných prostriedkov daňových poplatníkov. Ďalšou veľmi významnou udalosťou je rozhodnutie nemeckého ústavného súdu o spustení európskeho stabilizačného mechanizmu, ktoré je však podmienené tým, že prípadné budúce navyšovanie imania tohto mechanizmu nebude možné bez súhlasu jednotlivých členov ESM a že národné parlamenty zúčastnených strán budú informované o operáciách ESM. Tieto podmienky boli zabezpečené spoločnou deklaráciou o interpretácii súdneho rozhodnutia, ktoré bude podpísané, a následne sa stane právne záväznou pre všetky akcionárske krajiny ESM, a nielen pre Nemecko. V rámci fiškálnej situácie začíname pozorovať postupné vyrovnávanie makroekonomických nerovnováh medzi štátmi eurozóny. Periférne krajiny zaznamenávajú znižovanie platov a zvyšovanie konkurencieschopnosti, čo by malo ďalej prispieť k odstraňovaniu príčin menovej krízy. Ozdravné programy problematických krajín postupujú napred a príklad Írska, ktoré sa v júli začalo opätovne čiastočne financovať na kapitálových trhoch, je dôkazom toho, že pôžičky z európskych záchranných mechanizmov neboli vyhodenými peniazmi. Kríza však v žiadnom prípade nie je zažehnaná, eurozóna je naďalej, alebo eurozóna aj naďalej čelí hospodárskej recesii a nezamestnanosti na hranici 11,3 percenta. Situácia je dnes ale významne optimistickejšia než pri poslednom vystúpení ministra financií na túto tému v pléne. Pevne verím, že množstvo práce, ktoré nás momentálne očakáva, nás opäť posunie o krok bližšie k stabilnej ekonomickej a finančnej situácii v Európe. Ďakujem za slovo, skončil som.
Baránik, Alojz, poslanec NR SR (2016-09-21):
Tak teda, vážený pán predsedajúci, dovoľte, aby som uviedol, že k návrhu poslancov Národnej rady Miroslava Ivana, Jany Kiššovej a Karola Galeka na vydanie uvedeného zákona vás prosím, aby ste podľa § 73 ods. 1 rokovacieho poriadku vystúpil v prvom čítaní ako spravodajca, uvádzam, že vystúpil ako spravodajca v prvom čítaní určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre financie a rozpočet. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu. Ďakujem.
Hrnčiar, Andrej, podpredseda NR SR (2017-06-14):
Pán poslanec Osuský.
Hajko, Jozef, poslanec NR SR (2023-12-13):
Pán predsedajúci, ďakujem za slovo. Pán Mikulec tu spomínal rozličné opatrenia, ktoré sú v tomto konsolidačnom balíku. Ja ich teraz nejdem menovať, tie opatrenia, ale poviem iba toľko, že keby bola aj dobrá vôľa hlasovať za niektoré z týchto opatrení, a tak v podstate nám to nie je umožnené, pretože musíme o tom, o tom hlasovať ako o celku. Pritom ja uznávam, že slovenské financie sa nachádzajú v takom stave, že treba s nimi niečo robiť a treba prichádzať s nejakými opatreniami a keď sa pozrieme do susedných štátov, tá konsolidácia ozaj nesie aj tie bolestné veci, ktoré sa týkajú zvýšenia poplatkov daní a tak ďalej. Ale ja by som chcel povedať inú vec, že nepodkladám, nepokladám zvyšovanie daní práve za ten najlepší nástroj, pretože zvyšovanie daní vedie k podviazaniu ekonomickej aktivity a tým pádom aj k nižšiemu, koniec koncov k nižšiemu výberu daní a odvodov. Nepokladám túto konsolidáciu, ktorú predložil minister financií, za úprimný krok, pretože ja to považujem skôr za taký klam. Spomeňme si, keď prvý raz predstavil minister financií konsolidačný balík, tak ho predstavoval spolu s takzvaným sociálnym balíkom. Kým ten konsolidačný vyrátal na dve miliardy eur, ale ten sociálny, plošný, najmä napríklad pri, pri tých, pri dôchodkoch, hypotékach, tak ten je plošný, tak ten bol miliarda eur, o dva dni na to ministerka financií, ministerka hospodárstva ohlási, že štát zadotuje ceny energií, čo je ďalšia miliarda eur a tak z konsolidácie ostala veľká nula, pretože ak dva dni predtým bol rozdiel miliarda, tak o dva dni na to bol rozdiel nula.
Gašpar, Tibor, podpredseda NR SR (2024-09-11):
Ďakujem, pán poslanec. Reagovať bude ešte pán poslanec Hlina, nech sa páči.
Hort, Milan, podpredseda NR SR (2010-12-10):
Ďakujem pekne. Taktiež neevidujem ani vo vzťahu k pánovi poslancovi Froncovi žiadnu faktickú poznámku. A teraz dávam slovo ďalšiemu prihlásenému, ktorým je pán poslanec Ján Mikolaj. Nech sa páči, pán poslanec, je tu priestor pre vás na vystúpenie v rozprave.
Pčolinský Peter, podpredseda NR SR (2022-12-13):
Pán poslanec Galis.